CELEX: 62012CN0552
Language: el
Date: 2012-12-03 00:00:00
Title: Υπόθεση C-552/12 P: Αναίρεση που άσκησε στις 3 Δεκεμβρίου 2012 η Ελληνική Δημοκρατία κατά της αποφάσεως του Γενικό Δικαστηρίου (Πέμπτο τμήμα) που εκδόθηκε στις 4 Οκτωβρίου 2012 στην υπόθεση T-215/10, Ελλάδα κατά Επιτροπή

2.2.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 32/9
            
         Αναίρεση που άσκησε στις 3 Δεκεμβρίου 2012 η Ελληνική Δημοκρατία κατά της αποφάσεως του Γενικό Δικαστηρίου (Πέμπτο τμήμα) που εκδόθηκε στις 4 Οκτωβρίου 2012 στην υπόθεση T-215/10, Ελλάδα κατά Επιτροπή
   (Υπόθεση C-552/12 P)
   2013/C 32/13
   Γλώσσα διαδικασίας: η ελληνική
   
      Διάδικοι
   
   
      Αναιρεσείουσα: Ελληνική Δημοκρατία (I. Χαλκιάς και Ε. Λευθεριώτου, εκπρόσωποι)
   
      Αντίδικος στην αναιρετική διαδικασία: Ευρωπαϊκή Επιτροπή
   
      Αιτήματα
   
   
               —
            
            
               Η Ελληνική Δημοκρατία ζητά από το Δικαστήριο της Ευρωπαϊκής Ένωσης να γίνει δεκτή η παρούσα αίτηση αναιρέσεως και να αναιρεθεί στο σύνολό της η προσβαλλόμενη απόφαση του Γενικού Δικαστηρίου, κατά τα ειδικότερα εκτεθέντα και να καταδικασθεί η Επιτροπή στα δικαστικά έξοδα.
            
         
      Λόγοι αναιρέσεως και κύρια επιχειρήματα
   
   
               —
            
            
               Όσον αφορά στις διορθώσεις στον τομέα του βαμβακιού και ειδικότερα ως προς τη συμφωνία του καθεστώτος ενισχύσεως στην παραγωγή βαμβακιού προς το ΟΣΔΕ, η Ελληνική Δημοκρατία προβάλλει τους παρακάτω λόγους αναιρέσεως:
               
                           —
                        
                        
                           παραβίαση ενωσιακού δικαίου: εσφαλμένη ερμηνεία και εφαρμογή των άρθρων 6, 7 και 17 του κανονισμού 1051/2001, καθώς και του άρθρου 10 παράγραφοι 1 και 2 εδ. γ' και ε' του κανονισμού 1591/2001 -ανεπαρκής αιτιολογία- παραβίαση της αρχής της αναλογικότητας
                        
                     
                           —
                        
                        
                           παραβίαση ενωσιακού δικαίου: εσφαλμένη ερμηνεία και εφαρμογή της διάταξης του άρθρου 17 του κανονισμού 1051/2001 — ανεπαρκής ή/και αντιφατική αιτιολογία
                        
                     
         
               —
            
            
               Σχετικά με τα περιβαλλοντικά μέτρα, προβάλλονται οι παρακάτω λόγοι αναιρέσεως:
               
                           —
                        
                        
                           παράβαση ενωσιακού δικαίου: εσφαλμένη ερμηνεία και εφαρμογή των κατευθυντήριων γραμμών και της αρχής της αναλογικότητας — πλημμελής αιτιολογία
                        
                     
                           —
                        
                        
                           παράβαση ενωσιακού δικαίου: εσφαλμένη ερμηνεία και εφαρμογή του άρθρου 7 παρ. 4 του κανονισμού 1051/01 και των άρθρων 1 των κανονισμών 1123/09, 903/05 και 871/06 — ανεπαρκής αιτιολογία
                        
                     
                           —
                        
                        
                           παράβαση των διαδικαστικών εγγυήσεων άμυνας — ανεπαρκής αιτιολογία
                        
                     
         
               —
            
            
               Ως προς τις διορθώσεις στον τομέα της αγροτικής ανάπτυξης, αναφέρεται:
               
                           —
                        
                        
                           εσφαλμένη ερμηνεία και εφαρμογή των διατάξεων του άρθρου 8 παρ. 1 και 2. του κανονισμού 1663/95 και επιπλέον ανεπαρκής ή/και αντιφατική αιτιολογία
                        
                     
         
               —
            
            
               Αναφορικά με τις διορθώσεις στον τομέα της βοήθειας στους άπορους, η Ελληνική Δημοκρατία προβάλλει τον παρακάτω λόγο αναιρέσεως:
               
                           —
                        
                        
                           εσφαλμένη ερμηνεία και εφαρμογή του άρθρου 3 παρ. 2 του κανονισμού 3149/92 — ανεπαρκής ή/και αντιφατική αιτιολογία — παράβαση της αρχής της αναλογικότητας- εσφαλμένη ερμηνεία και εφαρμογή των κανόνων περί δικονομικής ισότητας και ίσης κατανομής του βάρους της αποδείξεως — πλημμέλεια κατά την ενώπιον του Γενικού Δικαστηρίου διαδικασία που θίγει τα συμφέροντα της Ελληνικής Δημοκρατίας